Komiti e tshegeditse moono
Komiti ya ipabalelo tsele ya kgaolo potlana ya Boteti mo Letlhakane ene e tshegeditse moono wa boraro wa mafatshe mafatshe global road safety ,o o neng o tlhomilwe bosheng. Moono o o dirilwe ka fa tlase ga setlhogo se se reng” BANA LE IPABALELO TSELENG”,se maikaelelo a sone ele go nnetefatsa gore mo go yone beke e ga gone le ngwana ope o amegang mo dikotsi tsa tsela,ka jaana mafatshe a tshwentswe ke dikotsi tse dintsi tse di gapang matshelo a batho go akarediwa le bana. Komiti ya ipabalelo tseleng ene ya diragatsa moono o ka go etela dikole tse di botlana di le tlhano tsa motse wa Letlhakane go ya go ruta bana ka ipabalelo tseleng . Mothusa modulasetilo wa komiti e o Supritendent Modiredi Khumo o supile mafatshe a tshwentswe ke dikotsi tsa tsela tse mo go tsone batho ba tlhokafala bale 186.000 ngwaga le ngwaga, mme batswa ka maano a Decade Action Action ya ipabalelo tseleng ya 2011-2020 ya lenaneo la go somarela matshelo a le dimilone dile tlhano lefatshe ka bophara. Supritendent Khumo a re setlhogo se sa Bana le Ipabalelo Tseleng se dirile ka go lemogile gore bana ba amega thata , e bile ba mo diphatseng tsa dikotsi tsa tsela ka go farologana, mme thuto le yone e tlhaela mo go bone. Ba ne ba tswa ka maana a le lesome a ka o ne bana baka babalesegang mo ditseleng,a akaretsa dikoloi tse dirwalang bana ba dikole tse dibabalesegileng,pabalesego ya badirisi ba tsela,go fokotsa lobelo ,go dirisa di helemete,mabante a pabalesego,ditilo tsa bana ba banye, go dira dikoloi tse babalesegileng le mafelo a a siametseng go tlhokomelela ba ba gobetse. Supritendent Khumo o ne a ruta bana kafa ba tshwanetseng ba dirisa tsela ka teng ga mmogo le melato ya tsela ,a supa jalo ka matshwao a tsela a makgabaganyo a tsela a batsamaya ka dinao,tiriso ya dibaesekele ,dikotsekara le gore ba apare mmebala ee ntseng jang fa ba tsamaya fa thoko ga tsela bosigo. O ne gape a bolela bana gore go tlhoka go dirisa tsela sentle jaaka go tshamekela mo tseleng ke molato. O tsweletse a re bana ba tshwanetse go tsameka ,go tsamaya ,le goya sekoleng ka dibaesekele ba babalesegile.Supritendent Khumo o bile a kgothatsa barutabana go aga mekgatlho ya ipabalelo tseleng mo dikolong ,e a reng ba lekalana la Motor Vehecle Accident (MVA)ba a e rotloetsa e bile ba e thusa ka lemmenyana. Mothusa mogokgo wa sekole se se botlana sa Supang mme Onalenna Mfuma o supile fa dithuto tsa komiti ya ipabalelo tseleng dile mosola thata mo go bone ga mmogo le bana ,a bolela fa batla sala ba ditsweledisa gore di age mo baneng. Mme Mfuma a re Setswana sa re kgetse ya tsie e kgonwa ke go tshwaraganelwe ka jalo a re mongwe le mongwe oa amega mo ipabalelo tseleng. 